Madhara ya uchafuzi wa mazingira
Language: Swahili | Genre: Creative_writing

Mazingira ni mambo yanayotuzunguka tunakoishi. Mazingira ni muhimu kwa maisha ya kila mwanadamu kwani katika mazingira hayo ndipo tunawezapata chakula, malazi na hata mavazi. Madhara nayo ni uharibifu wa kitu fulani.

Uchafuzi wa mazingira ni kuyafanya mazingira yasiwe safi na kuwa na starehe kwa watu na wanyama. Tunapochafua mazingira, tunajiumiza sisi wenyewe. Mojawapo ya njia za uchafuzi wa mazingira ni kujisaidia kwenye mito na kuogea huko huko. Watu wengi hususan wanaoishi mashambani huwa na mazoea ya kuogea mitoni ili kupunguza wakati wa kuchota maji kutoka mtoni na kubeba hadi nyumbani kwao. Wao hutumia sabuni na kemikali ya saburi hizo huingia majini na kufanya maji hayo kuwa machafu kwa wanaotumia maji hayo kupikia au kukunywa. Pia kuna wale ambao hupenda kujisaidia mtoni na wao huchafua maji.

Kunazo kampuni zinazochoma mkebe zilizo na kemikali ndani na wanapozichoma, hewa iliyokaribu na kampuni hizo huwa chafu zaidi. Pia kuna moshi inayotoka kwa magari mabovu yanayoharibu hewa safi. Hewa hiyo ya kampuni na magari inaweza sababisha magonjwa ya kifua na wakati mwingine ukosefu wa oksijeni halisi mapafuni.

Kunao wawindaji wanaoenda misituni kuwawinda wanyama ila badala ya kuwinda, wao huenda kukata miti kwa njia haramu. Sote tunafahamu kuwa miti ni mimea muhimu sana kwa maisha ya kila adinasi na pia kwa wanyama wengi. Tunapokata miti bila kupanda ingine, huwa tunaingiza mti katika kidonda.

Kutupa taka ovyo ni njia nyingine ya uchafuzi wa mazingira. Katika mapipa za takataka, utapata mazingira hayo ni machafu kupindukia. Kwa kuwa mapipa hayo hujaa, watu wengine hutupa taka taka nje ya mapipa haya. Kunao wanadamu wasiopenda kuchoka kwa hivyo taka taka ikiwa nyingi kwao, wao hutupa karibu na manyumba zao bila kujua ya kwamba wao hujihatarisha wenyewe. Mwisho, ningependa kuwahimiza tuzingatie usafi wa mara kwa mara na tusidharau maagizo tunayopewa.